kardosdrur/scandi-wiki huggingface dataset:
Tommerup HK

Tommerup HK er en traditionsrig dansk håndboldklub fra Tommerup på Vestfyn godt 20 kilometer fra Odense, der i sæsonen 2020/21 spiller i 3. division hos herrerne. Den seneste højeste placering var i 2011/2012, da man i 2. division sluttede på en 10. plads. I 2013 rykkede holdet ned fra 2. division til 3. division, hvor man har ligget siden. I seneste sæson 2015/2016 sluttede holdet på en 6. plads i 3. division.  

Klubbens største kamp i nyere tid var i marts 2011, da holdet i 1/16 finalen i pokalturneringen mødte AG København i en kamp overværet af 2014 tilskuere i Odense Idrætshal. Gæsterne stillede med spillere som Mikkel Hansen, Kasper Hvidt og Joachim Boldsen. Tommerup HK var foran 1-0 og med til 8-8 små tyve minutter inde i kampen - og led et hæderligt nederlag på 23-35. 

I foråret 2016 lavede man en to-årig aftale med Jacob Landtved som træner for førsteholdet. Jacob Landtved var sportschef i GOG fra 2008 til 2010 og har desuden været leder af Skolerne i Oure Sport & Performance. 

Klubbens kerneværdier er "først klubben, så holdet, så den enkelte".

Kilder og eksterne henvisninger 
 Klubbens hjemmeside
 Infosport 

Håndboldklubber i Danmark
Assens Kommune
Georg Emil Betzonich

Georg Emil Betzonich (10. juli 1829 i København – 7. april 1901 på Frederiksberg) var en dansk forfatter. 

15 år gammel kom han på Artilleriskolen og deltog som menig og underofficer i begge de slesvigske krige. Han gik af 1885. I en række fortællinger og skitser, af hvilke Dansk Soldaterliv (1860) var den første, i digte samt i et krigsskuespil Landsoldaten (1887) har Betzonich med folkelig humor og i patriotisk ånd skildret danske soldaters liv i freden og i felten. 

Betzonich blev krigsassessor 1885 og Dannebrogsmand 1864. Han er begravet på Garnisons Kirkegård. Der findes en buste i ler af Johanne Pedersen-Dan og et træsnit fra 1876

Eksterne henvisninger 

 Biografi i Dansk biografisk Lexikon

Officerer fra Danmark
Danskere i 1800-tallet
Personer fra København
Personer i Treårskrigen fra Danmark
Personer i den 2. Slesvigske Krig fra Danmark
Dramatikere fra Danmark
Novelleforfattere fra Danmark
Personer i Dansk Biografisk Leksikon
Dansksprogede forfattere fra Danmark
Hæstrup Mølleby

Hæstrup Mølleby er en mindre bebyggelse, beliggende dels i Hæstrup Sogn og dels i Vrejlev Sogn, Hjørring Kommune, Region Nordjylland.

Hæstrup Mølleby er opstået langs hovedlandevejen mellem Hjørring og Brønderslev med ca. 7 km. til Hjørring og ca. 17 km. til Brønderslev. I årene fra 1969 og fremefter er der sket en konstant udbygning af landsbyen, så den i dag praktisk taget er sammenvokset med Harken, der dog har andet postnummer.

Omkring 1970 skete en større ombygning af den nedlagte Lund Skole i Hæstrup Mølleby til bo-enheden 'Gunderuplund', der rummede op til 40 psykisk handicappede. Institutionen har sidenhen været anvendt som alkoholklinik og som afvænningsklinik for stofmisbrugere.

Harken-Hallen er beliggende ved Harken Idrætsforenings anlæg i Hæstrup Mølleby.

Flere Hæstrup'er 
Hæstrup Mølleby er én af flere Hæstrup'er i området, idet der tillige findes Hæstrup Mejeriby, Hæstrup Skoleby og Hæstrup Stationsby. Hæstrup Kirke ligger i Hæstrup Mejeriby. Hæstrup Skoleby ligger ligesom Hæstrup Mølleby langs med hovedlandevejen, blot et par kilometer længere mod nord. I Hæstrup Stationsby (Rakkeby Sogn) ligger den nu nedlagte station, Hæstrup Station, på DSB's jernbanestrækning mellem Hjørring og Brønderslev, som er en del af Vendsysselbanen. Hæstrup Mølleby har navn efter den savmølle, der i fordums dage lå her.

Referencer 

Mølleby
Harken
Lokaliteter i Hjørring Kommune
Keops skib

Keops båd eller Keops skib (også Kufus skib og Kufus båd) er et søfartøj, som ved et tilfælde blev fundet i 1954 og lå som et fuldt intakt samlesæt i 1224 stykker ved Giza-pyramidekomplekset i et lukket stenrum ved foden af en af pyramiderne. Keops skib er 43,6 meter langt og 5,9 meter bredt og er ca. 4.500 år gammel. Stykkerne har parvise mærker, så man lettere kunne samle det. Dog tog det 13-14 år at samle det.

Keops skib har en af de første kendte tapsamlinger.

Skibet ville sandsynligvis have kunnet sejle, men det har ingen rigning til sejl og hævdes heller ikke at have plads til padling.

Andre solskibe i Egypten 
 Abu Roash (2 skibe)
 Abydos (mere end 5 skibe)
 Helwan (4 skibe)
 Nordlige Sakkara (3 skibe)

Kilder/referencer 

 Nancy Jenkins – The boat beneath the pyramid: King Cheops' royal ship (1980) 
 Paul Lipke – The royal ship of Cheops: a retrospective account of the discovery, restoration and reconstruction. Based on interviews with Hag Ahmed Youssef Moustafa (Oxford: B.A.R., 1984) 
 Björn Landström – Ships of the Pharaohs: 4000 Years of Egyptian Shipbuilding (Doubleday & Company, Inc., 1970) Library of Congress Catalog Card number 73-133207

Eksterne henvisninger 

 The Solar Barque, Nova Online
 Web archive backup: Ships of the World: An Historical Encyclopedia – "Cheops ship"
 The Giza Mapping Project
 A Visitors Perspective of the Khufu Boat Museum

Skibe
Egypten i antikken
Tapsamling

En tapsamling eller mortise og tenon-samling er en teknik som mest er kendt til at forbinde to stykker træ – f.eks. bjælker eller brædder. Andre materialer anvendes også. Mortise kaldes på dansk taphul – og tenon kaldes sinketap.

Ved samling af brædder ønsker man at de griber ind i hinanden.

Derfor fræser/hakker man et hul i det ene stykke – og en tap i det andet stykke.

Historisk 
En ældre tapsamling er fundet i et 4800 år gammel træruin nogle arkæologer kalder "Noah's Ark" i Ankara.

En anden kendt tapsamling anvendelse er i den 43,6 meter lange og 5,9 meter brede Keops båd eller Keops skib, som er ca. 4.500 år gammel. Skibet blev ved et tilfælde fundet i 1954 og lå som et samlesæt ved Giza-pyramidekomplekset i et lukket stenrum ved foden af en af pyramiderne.

Historikeren Herodot har ved sit besøg for ca. 2400 år siden i Ægypten beskrevet skibe kaldet Baris, der sejlede op og ned ad Nilen. Et sådan skib er nu fundet rimelig velbevaret på Nilens bund. Skibet udgøres af tykke planker med tapsamlinger.

Stonehenges lintel-sten, trestenssamlingerne og Sarsen-cirklen holdes fast af tapsamlinger.

Arkæologisk bevis fra kinesiske steder viser at ved slutningen af stenalderen blev tapsamlinger anvendt i kinesisk byggeri.

Kilder/referencer

Se også 
 Svalehale-samling
 Finger-samling
 Finger-skarring
 Sinke-samling, sinkning, helsinkning
 Samling med dobbelt kam
 Slidsning
 Bladning
 Fransk-lås
 Overfalset
 Sprosser
 Pløjet-samling

Eksterne henvisninger 

 Archive.org backup: DIYinfo.org's Timber Joints Wiki – Heaps of practical information on various types of timber joints.
 Tapsamlingsvarianter: Mortise and Tenon joints for timber

Snedkeri
Tømrerudtryk og snedkerudtryk
Abraham César Lamoureux

Abraham César Lamoureux (født før 1669 i Metz, Frankrig, begravet 17. april 1692 i København) var en franskfødt billedhugger. Han er mest kendt for sit arbejde i Danmark og rytterstatuen af Christian V.
Lamoureux kom fra Sverige og blev ansat som hofbilledhugger ved det danske hof hos Christian V i 1681. Broderen Claude Lamoureux var også billedhugger.

Rytterstatuen af Christian V er Lamoureux` hovedværk og Nordens ældste rytterstatue.

Han er begravet i Trinitatis Kirke.

Værker 
 Hjort (forgyldt blyfigur til springvand, 1682, Frederiksborg, opr. Jægersborg, fjernet i 1771)
 Christian Vs rytterstatue, «Hesten» (forgyldt bly, ca. 1685-88, Kongens Nytorv i København, nu Christian 4.s Bryghus, bronzekopi udført af Einar Utzon-Frank, opst. i 1946)
 Sokkelfigurer til rytterstatuen (fuldført efter Lamoureux` død, antagelig af broderen Claude Lamoureux)
 Portrætrelief af Christian V (marmor, Rosenborgsamlingen).

Tilskrivninger 
 Mars og Hercules (børnefigurer i sten, Grønne Bro ved Rosenborg Have)
 Herkules (blyfigur, Borchs Kollegium)
 Statuette af Christian V (marmor, Gisselfeld).

Referencer 

 
 l’Amoureux, Abraham César, Frederik Julius Meier. Dansk biografisk Lexikon, redigeret af Carl Frederik Bricka. I. BIND Aaberg - Beaumelle, København. Gyldendalske Boghandels Forlag, 1887

Billedhuggere fra Frankrig
Hofbilledhuggere fra Danmark
Personer i Dansk Biografisk Leksikon
Franskmænd i 1600-tallet
Danskere i 1600-tallet
Personer fra Metz
Knebel Vig

Knebel Vig er en lille, op til 14 meter dyb, næsten rund sidevig til Kalø Vig, som skærer ind i Mols, ved foden af Mols Bjerge. Ved den nordlige pynt, der hedder Næsset ligger herregården Rolsøgård og Rolsø Ødekirke.

Knebel Vig er en cirkelvig med en få hundrede meter smal munding til Aarhusbugten mod vest. Vigen har en diameter på knap 3 kilometer på det længste sted. Dermed er der oftest læ, og begrænset med store bølger, lige meget hvad retning vinden kommer fra. Dette kombineret med en naturskøn beliggenhed med begrænset bosætning flere steder langs kysten, gør vigens kyster til yndede opankrings- og overnatningssteder for lystsejlere. Primært for sejlere fra den håndfuld af marinaer der ligger i Aarhusbugten, hvorfra der kun er et par timers sejlads til Knebel Vig. Især den sydvestlige ende er velbesøgt om sommeren, hvor der også er en opankringsbøje til fortøjning. Bugten er sjældent overrendt.   

Ved østbredden ligger byen Knebel og lidt syd for den, Knebel Bro der både var fiskeri- og fragthavn, og anløbssted for Aarhusbugtens Dampskibsselskab, der i 1870'erne havde rutefart mellem de forskellige anløbsbroer i Kalø Vig og Aarhus; Nu er der lystbådehavn.

Den sydvestligelige kyst er en del af afgrænsningen til halvøen Skødshoved, og der ligger landsbyen Tved; pynten syd for udmundingen ud til Kalø Vig hedder Øhoved, og består af strandenge, men med to markante 16 meter høje bakker.

Eksterne kilder og henvisninger 
 Om geologien

Galleri 

Vige i Danmark
Lokaliteter i Syddjurs Kommune
Kattegat
Argumenty i Fakty

Argumenty i Fakty (russisk: Аргументы и факты, argumenter og fakta) er en avis, der bliver udgivet i Moskva, Rusland. Lokaludgaver udgives i 64 andre russiske byer, samt nationaludgaver i Armenien, Georgien, Kasakhstan, Kirgisistan, Ukraine, Moldavien og Hviderusland. Der er også en udgave for Europa.

Avisen blev grundlagt i 1978 af en virksomhed ved navn «Viden» (russisk: Знание). I 1980'erne var det en reformorienteret avis, der var en fortaler for glasnost. I 1990 satte de en rekord for at have det største oplag (33,5 mio. eksemplarer i det tidligere Sovjetunionen). I øjeblikket er der 8 millioner læsere, der læser avisen hver uge.

Kilder

Aviser fra Rusland
Etableret i 1978
Virksomheder i Moskva
Konvertering til islam

Konvertering til islam er nødvendig for at blive muslim, og altså tro på islam. En nykonverteret muslim kaldes en Muallaf. En person ses som konverteret, så snart han eller hun har sagt shahadaen i vidners påhør og været oprigtig.

Fodnoter 

Islam
Frederik Christian Johansen

Frederik Christian Johansen (født 11. august 1992) er en dansk skuespiller. Han er bedst kendt for sin rolle i En som Hodder og i Hold om mig. I 2014 medvirkede han desuden i filmen Ækte Vare hvor han spiller rollen som Jens.

Eksterne henvisninger 
 

Skuespillere fra Danmark
Dømmestrup

Dømmestrup er en lille landsby på det centrale Fyn, beliggende i Faaborg-Midtfyn Kommune under Region Syddanmark. Landsbyens gårde har hørt under Søbysøgård Gods og enkelte under Bramstrup Gods og er stadig domineret af de gamle gårde langs vejen. I dag er kun et mindre antal gårde stadig aktive landbrug. 

Byen har tidligere haft egen skole, købmand, smedje mm. samt et teglværk i den nærliggende teglværksgrav. Forsamlingshuset fra 1904 fungerer stadig som samlingssted for byens beboere.
Livet i og omkring Dømmestrup i sidste halvdel af 1900-tallet er bl.a. beskrevet i Carl Nielsens erindringer "Min Fynske Barndom". Carl Nielsen blev født i nærliggende Nr. Lyndelse og tilbragte sin barndom i området.

Eksterne henvisninger 
 Historisk atlas – Dømmestrup

Lokaliteter i Faaborg-Midtfyn Kommune
Vampyrens kys

Vampyrens kys (originaltitel Kiss of the vampire) er en bog skrevet af J.B. Calchman og udgivet i 1996. Genren er en romantisk gyser i stil med Twilight-serien.

Handling 

Bogens hovedperson pigen Ella, der bor i den lille badeby Sankt Doves, hvor hun får øje på tilflytteren Alex. Hun ser ham nede på stranden stå og stirre ud mod havet. Ella føler sig tiltrukket af ham – faktisk så meget, at hendes forhold med kæresten Teddy bliver bragt i fare. 

En aften aften begynder der at ske underlige ting i byen: En række piger bliver angrebet af et mystisk væsen om natten, og det eneste man finder er et lille sår på pigernes hals. Pigerne husker intet fra overfaldene og byen begynder at mistænke Alex.

Kilder 

Litteratur i 1996
Ungdomsbøger
Gysere
Otterup HK

Otterup HK er en håndboldklub fra Otterup, der i sæsonen 2012/13 spiller i 1. division (håndbold) hos herrerne og i 3. division hos damerne. Herreholdet trænes af Sune Gren og Martin Bækhøj og dameholdet af Kim F. Jensen. Formanden hedder Henrik Svensson.

Kilder 
 Om klubben på infosport.dk 
 Om hallen på Stadions.dk

Eksterne henvisninger 
 Klubens hjememside

Håndboldklubber i Danmark
Etableret i 1953
HK
Behandling

Behandling betyder at arbejde med, at håndtere eller at udvise en vis adfærd. I almindelig, dansk sprogbrug bruges det i flere betydninger:

 Inden for medicin og helbredelse.
 Alternativ behandling – de tiltag, en alternativ behandler gør for at fremme helbredelse af sygdomme.
 Kosmetisk behandling – operative indgreb med den hensigt at forskønne kroppen, eller dække ar, skader og misdannelser.
 Medicinsk behandling – den proces, der sætter en læge i stand til at fremme helbredelse af skader og sygdomme.
 Psykiatrisk behandling – de tiltag, psykiatere gør for at lindre psykiske symptomer hos sindslidende.
 Strålebehandling bruger radioaktivitet til at eliminere kræftknuder.
 Elektrochok bruges til at behandle flere forskellige psykiatriske diagnoser.
 UHT-behandling bruges til at forlænge fødevarers holdbarhed.
 Lovforslag skal behandles inden de kan vedtages.
 EDB er læren om Elektronisk Data Behandling.

Referencer
Annelouise V. Jensen

Annelouise Villum Jensen (født 21. november 1996 i Viborg) er en dansk atlet som er medlem af Aarhus 1900. Indtil slutningen af 2008 var hun medlem af Viborg Atletik og Motion, hvorefter hun skiftede til Silkeborg AK 77. Hun er bosat i Viborg. 

Annelouise V. Jensen blev den yngste medaljetager ved et senior-DM i atletik, da hun i 2010 vandt bronze på 200 meter ved DM indendørs i Skive i tiden 26,53. Samme sommer blev hun sølvmedaljevinder ved de dansk mesterskaber på 100 meter i 12,19. efter at have forbedret den danske ungdomsrekord i indledende med 12,16. Hun blev dermed, med sine kun 13 år og 8 måneder, den yngste medaljetager på Store-DM nogensinde, det blev også til sølvmedalje på 200 meter på tiden 25,23.

Ved DM-inde 2012 vandt Annelouise V. Jensen 60 meter med tiden 7,80 sek. efter at have sat personlig rekord i indledende med 7,78. Hun var også med på Aarhus 1000s 4x200 meter hold som vandt i ny dansk rekord 1,41,36. 

Annelouise V. Jensens træner var Erik Barslev.

Danske mesterskaber 
  2012 4 x 200 meter inde 
  2012 60 meter-inde
  2011 100 meter
  2011 200 meter
  2010 100 meter
  2010 200 meter
  2010 200 meter inde

Personlig rekord 
100 meter: 12,16 (+0,6) 7. august 2010 Odense Atletikstadion / 12.15w (+2.4) 
200 meter: 25,03 (-1,1) 11. juli 2011 Ullevi, Gøteborg, Sverige
300 meter: 40,89 25. september 2010 Herning
400 meter: 59,14 23. juni 2011 Viby Stadion

Eksterne henvisninger 
 Statletik.dk – Profil – Annelouise Villum Jensen

Personer fra Viborg
Sprintere fra Danmark
Atleter fra Aarhus 1900
Atleter fra Silkeborg AK 77
Atleter fra Viborg AM
The Bottom

The Bottom er hovedstaden på øen Saba i De Nederlandske Antiller. Den beboes af knap 500 indbyggere og er den største by på øen. Byen er administrationscentrum for Saba og har et sygehus. Saba University School of Medicine ligger i The Bottom.

Navnet stammer fra nederlandsk de botte, på dansk skålen, et navn som henviser til stedets beliggenhed i en dalbund. Det oprindelige hollandske navn er sidenhen kommet til at hedde The Bottom på engelsk.

Hovedstæder i Caribien
Dino De Laurentiis

Dino De Laurentiis (født 8. august 1919, død 11. november 2010) var en italiensk filmproducent.

De Laurentiis producerede sin første film, L'ultimo combattimento i 1940, og han blev for alvor kendt som producer af en række, nu klassiske, neorealistiske film, heriblandt Riso Amaro fra 1949 (på dansk Rispigen, en film om de italienske mondinaer, kvindelige sæsonarbejdere i de norditalienske rismarker) og Fellinis La strada fra 1954. Det gjorde ham kendt ud over hjemlandets grænser, og han kom snart til at stå bag store internationale produktioner som filmatiseringen af Krig og fred (1956), Anzio (1968) og Barbarella (1968). I midten af 1970'erne flyttede han til USA, hvor han blev producent på film som King Kong (1976), Ragtime (1981) samt filmatiseringer af en række Stephen King-romaner som The Dead Zone og Silver Bullet. Han modtog i 2001 en special-Oscar for producere.

Kilder

Eksterne henvisninger 

 

Filmproducere
Skuespillere fra Italien
Inger Nilsson

Inger Nilsson (født Karin Inger Monica Nilsson 4. maj 1959 i Kisa, Östergötland), er en svensk skuespiller. Som 9-årig blev hun kendt som Pippi gennem Tv-serien Pippi Langstrømpe, der senere blev fulgt op af to spillefilm.

Efter skolen uddannede hun sig til sekretær, men valgte senere for alvor at satse på en skuespilkarriere. Hun blev rekvisitør på et teater og fik efterfølgende roller på diverse scener.

I 2006 arbejdede hun som lægesekretær i Stockholm, men fik kort efter en rolle som retslæge i en tysk tv-serie, baseret på den svenske krimiforfatter Mari Jungstedts bøger.

Filmografi 
 1969 Pippi Langstrømpe
 1969 Pippi Langstrømpe
 1970 Pippi Langstrømpe på de syv have
 1970 Pippi stikker a'
 1973 Her kommer Pippi Langstrømpe
 1989 Kajsa Kavat
 2000 Gripsholm
 2015 Efterskalv

Eksterne henvisninger 

 

Skuespillere fra Sverige
Kham

Kham (Wylie-translitteration: Khams; tibetansk: ཁམས; kinesisk skrift: 康; Pinyin: Kāng) er en af de tre regioner som sammen udgjorde det traditionelle Tibet (de andre to er Amdo og Ü-Tsang). I den tid Republikken Kina herskede over hele Kina (1911-1949) blev det meste af området kaldt Provinsen Xikang eller Sikang (西康省 Xīkāng Shěng), skønt den frem til 1939 var et «særskilt administrativt distrikt», og først derefter blev en kinesisk provins, og det meste af området er nu en del af provinsen Sichuan.

Litteratur 
 Andreas Gruschke: The Cultural Monuments of Tibet’s Outer Provinces: Kham, 3 Bände, White Lotus Press, Bangkok 2004 ff.  Info
 Tsering Shakya: The Dragon in the Land of Snows. A History of Modern Tibet Since 1947, London 1999, 

Kinas geografi
Kinas historie
Tidligere subnationale enheder
Tibets historie
Ü-Tsang

Ü-Tsang (tibetansk: དབུས་གཙང་, Wylie: Dbus-gtsang) er den centrale af de tre historiske regioner i Tibet, hvor Kham og Amdo er de to andre. Ü-Tsang er slået sammen af to områder, Ü og Tsang, som havde henholdsvis Lhasa og Shigatse som centrum. Den nuværande autonome region Tibet omfatter den største del af det territorium som en gang udgjorde Ü-Tsang, samt dele af Kham.

Tibets geografi
Regioner
Johann Christian Reil

Johann Christian Reil (20. februar 1759 i Rhauderfehn – 22. november 1813) var en tysk læge og psykiater, der i 1808 definerede ordet psykiatri (tysk: psychiaterie) som "studiet af sjælen". Han arbejdede også med anatomi, og den dag i dag er flere medicinske tilstande og anatomiske forhold opkaldt efter ham.

Fra 1788 til 1810 arbejdede Reil på et hospital i Halle i Tyskland, hvor han, i 1795, oprettede det første psykologisk orienterede tidsskrift på tysk. Det hed Archiv für die Physiologie, som kan oversættes til arkiv for fysiologien. Da han i 1810 blev udnævnt til professor i Berlin blev han en af verdens første undervisere i psykiatri.

Fra 1802 til 1805 blev Reil ofte besøgt af digteren Goethe, der ville diskutere videnskabelige emner, herunder også psykiatri. Goethe brugte ham samtidig i hans egenskab af læge. Reil døde i 1813 af en tyfusinfektion han havde pådraget sig i slaget ved Leipzig, et af de største slag under Napoleonskrigene.

Referencer

Eksterne henvisninger 

 Johann Christian Reil (1759-1813) 

Psykiatere fra Tyskland
Medlemmer af Videnskabernes Selskab
Personer i oplysningstiden
Waltz with Bashir

Waltz with Bashir er en animationsfilm, der skildrer hændelserne under Israels invasion af Libanon 1982. 
Filmen er udgivet i 2008 og blev første gang præsenteret ved Filmfestivalen i Cannes, hvor den var nomineret til at vinde De Gyldne Palmer. Den er skrevet og instrueret af israeleren Ari Folman.

Filmen gør brug af flotte og til tider surrealistiske animationer, der fortæller historien om instruktøren Ari, der prøver at huske hændelserne under massakren i Sabra og Shatila ved at opsøge sine gamle soldaterkammerater. Filmen bruger originale personer, der fortæller om deres oplevelser under konflikten. Psykologiske og episke temaer optræder i filmen, og den udgør et lidt humoristisk billede på konflikten.

Filmen produceret af Bridgit Folman Film Gang og er en israelsk – tysk – fransk produktion.

Modtagelse
Waltz with Bashir har vundet mange priser, heriblandt en Golden Globe for bedste udenlandske film samt en nominering til en Oscar for bedste udenlandske film og De Gyldne Palmer som nævnt ovenfor.

Eksterne henvisninger 
 

Film fra 2008
Anti-krigsfilm
Krigsfilm
Dokumentarfilm
Film baseret på virkelige begivenheder
Film fra Israel
Animationsfilm
Bodilprisen for bedste ikke-amerikanske film
César for bedste udenlandske film
Eugénie Blanchard

Anne Eugénie Blanchard (født 16. februar 1896 i Merlet, Frankrig – døde 4. november 2010) var verdens ældste person. 

Hun var 114 år og 261 dage gammel og dermed den ældste levende personen på tidspunktet for hendes død i november 2010. Hun blev den anerkendte rekordholder af verdens ældste person og stod opført i Guinness Rekordbog da den tidligere tittelholder japanske Kama Chinen døde 2. maj 2010. Hun blv nonne i maj 1923 og senere boede hun alene sammen med katten til hun flyttede til et plejehjem i 1980 i en alder af 84 år på grund et svigtende helbred. 

Blanchard blev beskrevet som en person med et godt helbred generelt under hendes sidste år til trods for for tabet af hendes syn og hendes evne til at snakke. Hun døde i Saint Barth's, 4. november 2010, i en alder af 114 år. Hun blev efterfulgt som den ældste person i verdenen af amerikanske Eunice Sanborn som døde i Jacksonville, Texas i 2011.

Eksterne kilder 

Personer fra Frankrig
Hundredårige
Verdensrekordindehavere